
ROMÂNIA

JUDEŢUL VRANCEA

CONSILIUL LOCAL

AL MUNICIPIULUI FOCŞANI

H O T Ă R Â R E

            privind modul de exercitare a dreptului de acces al furnizorilor de retele publice de comunicatii electronice pe proprietatea publica si privata a municipiului Focsani


Consiliul local al municipiului Focsani, judetul Vrancea, intrunit in sedinta ordinara,

      - vazand proiectul de hotarare initiat de Primarul municipiului Focsani, prin care se propune aprobarea modului de exercitare a dreptului de acces al furnizorilor de retele publice de comunicatii electronice pe proprietatea publica si privata a municipiului Focsani, raportul comun al Serviciului juridic-contencios, administrarea domeniului public si privat, al Directiei tehnice si al Directiei economice inregistrat la nr.36974/19.07.2013; 
      - vazand avizul favorabil al Comisiei pentru buget si administratie publica si al Comisiei pentru urbanism si agricultura; 
       - avand  in  vedere  adresele nr.37/2013 emisa de SC BP OFFICE&SERVICE SRL si nr.36236/2013 emisa de SC RCS&RDS SA;
       - in conformitate cu prevederile art.6 alin. (3), (5) si  art.13 din Legea nr.154/2012 privind regimul infrastructurii retelelor de comunicatii electronice si art.51 alin. (2) din OG nr.43/1997, republicata, privind regimul drumurilor;
      - in temeiul  art.36, alin (1) si (9) art.45, alin. (1) din Legea nr.215/2001, privind administratia publica locala, republicata, cu modificarile si completarile ulterioare ;

H O T A R A S T E :
        Art. 1.  Exercitarea  dreptului de acces pentru folosirea proprietatii publice/private a municipiului Focsani de catre furnizorii de retele de comunicatii electronice, autorizati in conditiile legislatiei din domeniul comunicatiilor electronice, se va face in conditiile stabilite prin Hotararea Consiliului Local al Municipiului nr.

         Art.2. (1) Exercitarea dreptului de acces conform art.1, se va face numai dupa incheierea unui contract in forma  autentica, intre municipiul Focsani in  calitate  de titular al dreptului de proprietatea publica/privata asupra imobilelor-terenuri/canalizatii subterane si furnizorul retelei de comunicatii electronice autorizat, caruia i s-a eliberat un certificat de urbanism pentru  realizarea  lucrarilor prevazute de Legea nr.154/2012 si care a solicitat incheierea contractului.

                  (2) Contractul incheiat in forma autentica, va urma modelul contractului – cadru stabilit de Autoritatea Nationala pentru Administrare si Reglementare in Comunicatii si va contine in mod obligatoriu, urmatoarele clauze:
  a) durata contractului este de 15 ani cu posibilitate de prelungire cu acordul partilor;

  b) zonele in  care este permis  accesul, respectiv in care se executa lucrarile de retele de comunicatii electronice, lungimea retelelor ce urmeaza a fi executate/folosite pe domeniul public sau privat al municipiului, precum si metodele de lucru ce urmeaza sa fie folosite (cele stabilite prin certificatul de urbanism eliberat de Primaria Municipiului Focsani), planurile de situatie anexa (cele de la certificatul de urbanism);

  c)  obligatia  furnizorului retelei de comunicatii electronice autorizat pentru retele noi, de a instala o canalizatie subterana formata din minim  2 (doua) tuburi paralele  cu sectiune egala (cu diametrul cuprins intre 40mm - 63mm) in conditiile respectarii prevederilor autorizatiei de construire; dupa finalizarea investitiei, acesta va transmite cu titlu gratuit in proprietatea Municipiului Focsani, 1(unul) din cele doua tuburi instalate pe domeniul public sau privat; costurile privind  avizarea, autorizarea si executarea lucrarilor de retele de comunicatii electronice, vor fi suportate integral de furnizorul retelei de comunicatii;

  d) pretul pentru folosinta terenului ocupat prin instalarea, existenta si functionarea elementelor de comunicatii electronice care fac obiectul lucrarilor de retele de comunicatii electronice, este de 1,5 lei/ml./an pentru furnizorii autorizati care realizeaza aceste retele si doneaza  municipiului un tub, iar pentru furnizorii de  retele autorizati care folosesc tuburile proprietatea Municipiului Focsani pretul este de 3 lei/ml./an;

  e)  pretul stabilit conform literei d) se constituie venit la bugetul local.
                    (3) In cazul in care, pe parcursul derularii contractului intervin  schimbari care conduc la modificarea lungimii retelelor, partile vor proceda la actualizarea clauzelor contractuale, prin incheiere de acte aditionale in forma autentica la contractele initiale.

            Art.3. Nerespectarea prevederilor privind amplasarea, intretinerea, utilizarea, inlocuirea sau mutarea oricaror elemente ale retelelor de comunicatii  electronice, se sanctioneaza conform prevederilor Legii nr.50/1991 republicata, actualizata si a celorlalte prevederi legale aplicabile in acest caz.
            Art.4. Se imputerniceste Primarul Municipiului Focsani sa semneze, in numele si pentru Municipiul Focsani, contractul de acces pe proprietatea publica/ privata a unitatii administrativ teritoriale in vederea instalarii, intretinerii, inlocuirii sau mutarii retelelor publice de comunicatii electronice ori a elementelor de infrastructura necesare sustinerii acestora, in forma autentica.
             Art 5. Prevederile prezentei hotarari, nu se aplica  retelelor de  comunicatii  electronice apartinand Serviciului de Telecomunicatii Speciale.
          Art. 6. Prezenta hotarare va fi comunicata de catre Directia administratie publica locala, compartimentelor, birourilor, serviciilor si Primarului municipiului Focsani, conform legii, care va asigura executarea acesteia prin Serviciul juridic-contencios, administrarea domeniului public si privat, Directia tehnica si Directia economica.
PRESEDINTE DE SEDINTA,
Ionut MERSOIU
                                                                                                  CONTRASEMNEAZĂ

                                                                  SECRETARUL MUNICIPIULUI FOCŞANI         

                                                                      Eduard -Marian CORHANA
Municipiul Focsani, 25 iulie 2013

